ખાસ વાત એ છે કે શ્રદ્ધા અભિનયની સાથેસાથે એક સારી ગાયિકા તરીકે પણ પોતાને સાબિત કરી ચૂકી છે. ફિલ્મ ‘રોક ઓન-2’ માટે પણ તે સંગીતનું શિક્ષણ લઇ રહી છે. તેને એક મશહૂર ગાયિકા સમાંથા એડવર્ડ્સ શિક્ષણ આપી રહી છે. આ પહેલાં સમાંથાએ પ્રિયંકા ચોપરાને ટ્રેનિંગ આપી હતી, જે આંતરરાષ્ટ્રીય સ્તરે ઓળખ બનાવી ચૂકી છે. 26 વર્ષીય આ સુંદરીએ ગાયિકા તરીકેની શરૂઆત ‘એક વિલન’ના ‘ગલિયાં’ ગીતથી કરી હતી. ત્યારબાદ તેણે ‘હૈદર’માં એક ગીતને પોતાનો અવાજ આપ્યો. શ્રદ્ધા કહે છે કે મને ગીત ગાવાં ગમે છે, પરંતુ આ પહેલાં મેં ક્યારેય તેનું શિક્ષણ લીધું નથી. હું ‘રોક ઓન’ માટે તેની ટ્રેનિંગ લઇ રહી છું.